Քաջարանի կամավորական ջոկատ

Քաջարանի կամավորական ջոկատ, կազմավորվել է 1988 թվականին Քաջարանում։ 1988-1994 թվականներին մասնակցել է Հայաստանի Կապանի («Կապուտջուղ» բարձունք, Ագարակ, Եղվարդ, Ուժանիս, Դավիթ Բեկ, Կարմրաքար, Շիկահող գյուղեր, Կապան-Գորիս մայրուղի, Փայլասարի սահմանամերձ տարածք), Գորիսի (Կոռնիձոր) և Արցախի Հանրապետության Կուբաթլուի, Զանգելանի, Քաշաթաղի, Ֆիզուլիի (Հորադիզ) շրջանների ինքնապաշտպանական և ազատագրական մարտերին։ Ռազմական տարբեր գործողությունների ժամանակ հրամանատարներ են եղել Վ. Մնացականյանը, Ս. Հովսեփյանը, Վ. Գևորգյանը, Ա. Սիմոնյանը, Վ. Թումանյանը, Հ. Մարտինյանը։ Ջոկատից զոհվել է 5 ազատամարտիկ։

Արցախյան պատերազմի հայկական ջոկատներ